Zápisnica
zo zasadnutia  Akademického senátu Pedagogickej fakulty
Univerzity Komenského v Bratislave
zo dňa 5. novembra 2025 (streda) o 13:30 hod. 
prezenčne v miestnosti č. S401 v budove na Šoltésovej ul.

Prítomní: podľa prezenčnej listiny
Ospravedlnení: PaedDr. Peter Gergel, PhD. 

Návrh programu:

1. Otvorenie 
2. Kontrola uznesení, správa o výsledkoch hlasovania per rollam
3. Návrh na schválenie vymenovania člena Vedeckej rady UK PdF v Bratislave
4. [bookmark: _Hlk212743974]Návrh na zmenu počtu a štruktúry pracovných miest č. 8/2025 
5. Návrh na zmenu počtu a štruktúry pracovných miest č. 9/2025
6. Návrh na zmenu počtu a štruktúry pracovných miest č. 7/2025
7. Návrh na zmenu počtu a štruktúry pracovných miest č. 6/2025
8. [bookmark: _Hlk212744141]VP č. 3/2025 Dodatok č. 2 k vnútornému predpisu č. 5/2023 Organizačný poriadok PdF UK;
9. [bookmark: _Hlk212744159]VP č. 4/2025 Organizačný poriadok PdF UK v znení dodatku č. 2;
10. Ponuka pregraduálneho štúdia pre AR 2026/27 (podmienky PK spracované formou vnútorného predpisu s prílohami obsahujúcimi ponuku študijných programov a kritérií prijatia) – Vnútorný predpis - Smernica dekana č.  2/2025 Ďalšie podmienky prijatia na pregraduálne štúdium (Bc., Mgr.) pre akademický rok 2026/2027.
11. [bookmark: _Hlk212743666]Školné a poplatky spojené so štúdiom na Pedagogickej fakulte Univerzite Komenského  v Bratislave v akademickom roku 2026/27.
12. Ponuka vzdelávacích programov rozširujúceho štúdia a podmienky prijatia na Pedagogickej fakulte Univerzite Komenského  v Bratislave v akademickom roku 2026/27.
13. Ponuka doktorandského štúdia v akademickom roku 2026/2027.
14. Informácie vedenia PdF UK
15. Informácie ŠCAS PdF UK
16. Rôzne


K bodu č. 1: Otvorenie
Predseda AS PdF UK PhDr. Mojmír Malovecký, PhD. otvoril zasadnutie. V súlade s RP AS PdF UK boli oznámení zapisovateľ a overovateľ zápisnice. V úvode zasadania predseda AS PdF UK uviedol novozvolených členov AS za študentskú časť (Bc. Radovan Marák, Klaudia Elizabeth Kevešová, Bc. Anna Uherov, Bc. Leon Radoševič). V rámci diskusie k programu zasadnutia predseda AS PdF UK navrhol zmenu poradia prerokovávaných  bodov programu. Do diskusie k návrhu programu a zmene poradia prerokovania sa nikto neprihlásil. Predseda AS PdF UK dal hlasovať o pozmenenom programe rokovania AS PdF UK.

Výsledok hlasovania: 
Za: 17, Proti: 0, Zdržal sa: 0

Uznesenie č. 1/11/2025 Akademický senát PdF UK schvaľuje program zasadnutia AS PdF UK

K bodu č.2: Kontrola uznesení, správa o výsledkoch hlasovania per rollam: 
Predseda AS PdF UK PhDr. Mojmír Malovecký, PhD. oboznámil prítomných s výsledkami elektronického hlasovania: 

Uznesenie č.2/11/2025 Akademický senát PdF UK schvaľuje Žiadosť o predĺženie doby nájmu nebytového priestoru za účelom prevádzky nápojového automatu na kávu pre potreby študentov a zamestnancov PdF UK.

Výsledok hlasovania: 
Za: 15, Proti: 0, Zdržal sa: 0
Dátum schválenia: 27.10. 2025

K bodu č. 3: Návrh na schválenie vymenovania člena Vedeckej rady UK PdF v Bratislave 

Prodekanka prof. PaedDr. Darina Tarcsiová, PhD. informovala o návrhu na schválenie vymenovania nového člena Vedeckej rady Pdf UK v Bratislave.  Za novú členku vedeckej rady bola navrhnutá doc. Mgr. Zlatica Zacharová, PhD. Uznesenie o návrhu bolo prijaté formou tajného hlasovania.
Výsledok hlasovania: 
Za: 17, Proti: 0, Zdržal sa: 0

Uznesenie č.3/11/2025 Akademický senát PdF UK schválil návrh vymenovanie doc. Mgr. Zlatice Zacharovej, PhD. za členku Vedeckej rady PdF UK.

K bodu č. 4: Návrh na zmenu počtu a štruktúry pracovných miest č. 8/2025

Návrhy č.6 – 8 na zmenu počtu a štruktúry pracovných miest a návrh zmeny Organizačného poriadku PdF UK zdôvodnila pani dekanka prof. PaedDr. Katarína Žilková, PhD., ktorá sa na rokovanie senátu z dôvodu zdravotnej indispozície pripojila online. Zároveň poverila prvú prodekanku pani prof. PaedDr. Darinu Tarcsiovú, PhD., aby uvedené návrhy detailnejšie predstavila na zasadnutí a následne reagovala na pripomienky. Návrh č. 8/2025 podala pani dekanka na žiadosť prof. PaedDr. Daniely Valachovej, PhD., vedúcej Katedry umenia a kultúry. Do diskusie k návrhu sa prihlásili viacerí členovia AS. Doc. Malík vzniesol pripomienku, či je potrebná personálna posila uvedenej katedry zdôvodnená potrebou rozvoja prezentačných aktivít fakulty, keď v inom predloženom návrhu (č. 7) odznieva podobná požiadavka na vytvorenie nového pracovného miesta na Oddelení vzťahov s verejnosťou s obdobným cieľom – posilniť komunikačné, propagačné aktivity fakulty. Vo svojom vstupe doc. Malík vzniesol aj námietku, či by takýto pracovník prijímaný aj s perspektívou budúceho pedagogického pôsobenia na uvedenej katedre (s príslušnou predmetovou aprobáciou na profiláciu uvedenej katedry) vedel kompetentne spropagovať aj iné študijné programy. V diskusii ďalej vystúpila Mgr. Katarína Minarovičová, PhD., predsedníčka Komisie pre rozpočet a hospodárenie AS PdF, ktorá tlmočila stanovisko komisie k spomínanej duplicite v pracovnej náplni novoprijatých pracovníkov na dve rôzne pracoviská. Námietku vzniesla aj k datovaniu nástupu nových pracovníkov (už ku dňu 15.11.2025), čo nepovažuje z hľadiska nastavených pravidiel prijímania nových pracovníkov (konkurzné konanie a pod.) za reálne. Komisia pre rozpočet a hospodárenie dáva senátu odporučenie na prerokovanie problematiky ekonomického hľadiska návrhu potreby 2 pracovníkov (1OA, 1lektora) z dôvodu zavádzania nových študijných programov, ktoré sa budú realizovať až od nového AR 2026/2027, a miesta majú vzniknúť od 15.11.2025. Pani prodekanka prof. Tarcsiová vysvetlila, že vytvorenie pracovných miest neznamená, že budú aj bezprostredne obsadené alebo môžu byť obsadené na menší úväzok. Pani prodekanka zároveň prítomných uistila, že po ekonomickej stránke je vytvorenie uvedených pracovných miest dlhodobo udržateľné a to aj z toho dôvodu, že od novoprijatých pracovníkov sa očakáva aj finančný prínos pre fakultu, a to aj prostredníctvom projektu, o ktorý sa dané pracovisko uchádza. Tak isto konštatovala, že uvedený návrh mohol byť precíznejšie zdôvodnený, čím by sa predišlo nedorozumeniam, ktoré vyplynuli z diskusie k uvedenému návrhu. Dr. Minarovičová otvorila aj otázku metodiky prerozdeľovania financií a solidarity medzi tými katedrami, ktoré sú viac vyťažované výučbou a nemajú až také kapacity na niektoré činnosti ako napr. publikovanie alebo  projektová činnosť, ktoré peniaze prinášajú, ako katedry, ktoré nie sú natoľko vyťažované priamou výučbou, prípadne katedrami, ktoré majú menej bonifikované výstupy než sú napríklad umelecké výstupy. Predseda senátu požiadal riaditeľa kancelárie dekana pána Mgr. Pavla Kmeca o vyjadrenie k uvedenému z hľadiska metodiky financovania. Mgr. Kmec niektoré jej aktuálne špecifiká plénu vysvetlil. Z jeho vyjadrení vyplynulo, že umelecká tvorba je aktuálne najviac hodnoteným výstupom.  Doc. Malík sa kriticky vyjadril k takto nastavenej metodike, keďže nezohľadňuje v plnosti spoločenské potreby a spoločenskú zodpovednosť, z hľadiska ktorej by najviac hodnotenými mali byť výstupy takých odborov, ako sú napr. špeciálna pedagogika či logopédia, po ktorých je spoločenský dopyt. Pani prodekanka Tarcsiová naznačila ďalšiu cestu, ktorou je možné zvýšiť koeficient prideľovania finančných prostriedkov na fakultu, na základe vytvorenia profesijne orientovaných študijných programov.
Hlasovanie prebehlo v súlade s RP AS PdF UK. 
Výsledok hlasovania: 
Za: 10, Proti: 0, Zdržal sa: 6

Uznesenie č.4/11/2025 Akademický senát PdF UK schvaľuje Návrh na zmenu počtu a štruktúry pracovných miest č. 8/2025.


K bodu č. 5: Návrh na zmenu počtu a štruktúry pracovných miest č. 9/2025

Návrh č. 9/2025 podala pani dekanka na žiadosť vedúcej Katedry logopédie PdF doc. Mgr. Svetlany Kapalkovej, PhD. O predloženom návrhu plénum informovala  pani prodekanka prof. PaedDr. Darina Tarcsiová, PhD. Do diskusie sa prihlásila Dr. Minarovičová, ktorá za komisiu pre rozpočet a hospodárenie vyjadrila súhlas s uvedeným návrhom. Prebehlo hlasovanie  v súlade s RP AS PdF UK.
Výsledok hlasovania: 
Za: 16, Proti: 0, Zdržal sa: 0

Uznesenie č.5/11/2025 Akademický senát PdF UK schvaľuje Návrh na zmenu počtu a štruktúry pracovných miest č. 9/2025.


K bodu č. 6: Návrh na zmenu počtu a štruktúry pracovných miest č. 7/2025

O predloženom návrhu plénum informovala pani prodekanka prof. PaedDr. Darina Tarcsiová, PhD. Do diskusie sa prihlásila pani Dr. Minarovičová, ktorá tlmočila výsledky diskusie a odporúčanie komisie pre rozpočet a hospodárenie AS PdF UK a chcela sa uistiť, či každé z oddelení, na ktoré je navrhované nové pracovné miesto, má vo svojej vnútornej štruktúre plne obsadené všetky existujúce pracovné pozície. Pani prodekanka Tarcsiová informovala, že v rámci študijného oddelenia je jedno neobsadené pracovné miesto. Napriek tomu nárast agendy uvedeného oddelenia (o rozsahu ktorej informovala aj pani prodekanka PaedDr. Anežka Hamranová, PhD.) si vyžaduje vytvorenie ďalšieho nového miesta. Dr. Minarovičová poukázala aj na skutočnosť, že oddelenie pani prodekanky pre vnútorný systém kvality doc. PaedDr. Jany Lopúchovej, PhD. zvláda pomerne náročné úlohy len s jedným pracovníkom. Dala zároveň na zváženie, či by nebolo v budúcnosti potrebné personálne posilniť aj toto oddelenie, keďže časť jeho agendy je v súčasnosti prenášaná na katedry, čo ich administratívne preťažuje. Pani prodekanka Tarcsiová prisľúbila preniesť diskusiu o tejto otázke na vedenie fakulty.  Dr. Minarovičová taktiež pripomenula problémové datovanie, v horizonte ktorého by mali byť pracovníci na jednotlivé oddelenia prijatí. Navrhla, aby bol novoprijatý človek na študijnom oddelení poverený hľadaním nových možností ako pre fakultu priniesť peniaze v ďalších formách vzdelávania a aby uvedené možnosti konzultoval s relevantnými katedrami, aby sa dali tieto požiadavky optimálne vykryť s počtom pracovníkov, ktoré tieto katedry reálne majú.  Prebehlo hlasovanie v súlade s RP AS PdF UK.
Výsledok hlasovania: 
Za: 14, Proti: 0, Zdržal sa: 2

Uznesenie č.6/11/2025 Akademický senát PdF UK schvaľuje Návrh na zmenu počtu a štruktúry pracovných miest č. 7/2025.


K bodu č. 7: Návrh na zmenu počtu a štruktúry pracovných miest č. 6/2025

Návrh predložila dekanka prof. PaedDr. Katarína Žilková PhD. O predloženom návrhu plénum informovala pani prodekanka prof. PaedDr. Darina Tarcsiová, PhD. Do diskusie k návrhu sa prihlásila Dr. Minarovičová, ktorá z pohľadu komisie AS PdF UK pre rozpočet a hospodárenie konštatovala, že z rozpočtového hľadiska nevznikajú touto organizačnou zmenou žiadne nároky na mzdové prostriedky. Otázky, ktoré vzišli z rokovania komisie, tiež smerovali na metodiku financovania v prípade, že autori publikácií sú z viacerých katedier/centier a posledná metodika bola nastavená tak, že je výhodnejšie, ak sú autori z viacerých katedier/centier. Jej ďalšia otázka smerovala k Inovačnému centru, ktoré pôvodne vzniklo za účelom prepojenia vedy, výskumu a praxe, a ktoré v dôsledku navrhovaných zmien zostane bez kmeňového pracovníka. Na centrum bol naviazaný aj projekt, kde hlavný riešiteľ bol pracovník centra. Otázkou je, že ak tento pracovník prejde pod katedru, či pôjde o projekt tej katedry alebo toho centra? Ide aj o otázku pôvodnej myšlienky, kvôli ktorému centrum vzniklo. Doterajšia štruktúra sa ukázala ako efektívna nielen z hľadiska dosahovaných výsledkov, ale aj z hľadiska podpory medzikatedrovej spolupráce. Poukázala tiež na chybu v písaní, že v návrhu sa už explicitne uvádza názov Katedry špeciálnej pedagogiky a inkluzívneho vzdelávania, čo však ešte nie je schválená zmena. Položila tiež otázku, či v prípade, ak zanikne Centrum psychologických vied, kde boli  vytvorené tri pracovné miesta, ale neboli obsadené, či by nebolo fér uvedené miesta posunúť na katedry, ktoré výskumné miesta nemajú. Reagovala p. dekanka prof. Žilková, ktorá vyzdvihla doterajšiu činnosť Inovačného centra a vyjadrila presvedčenie, že navrhovaná zmena nenaruší jeho chod a neohrozí jeho udržateľnosť. Predseda AS PdF UK Dr. Malovecký, v súvislosti so skutočnosťou, že v predkladanom návrhu aj zrušenie Centra výskumu didaktiky jazykov a literatúr, ktoré vedie, sa zdrží hlasovania o tomto bode. 
Prebehlo hlasovanie  v súlade s RP AS PdF UK.
Výsledok hlasovania: 
Za: 5, Proti: 0, Zdržal sa: 8

Uznesenie č.7/11/2025 Akademický senát PdF UK neschvaľuje Návrh na zmenu počtu a štruktúry pracovných miest č. 6/2025.

K bodu č. 8: VP č. 3/2025 Dodatok č. 2 k vnútornému predpisu č. 5/2023 Organizačný poriadok PdF UK a k bodu č. 9: VP č. 4/2025 Organizačný poriadok PdF UK v znení dodatku č. 2

Predseda senátu fakulty Dr. Malovecký vzhľadom na predložené ďalšie nadväzné body programu implementujúce neschválený Návrh na zmenu počtu a štruktúry pracovných miest č. 6/2025 konsenzuálne s členmi AS PdF UK navrhol prijatie uznesenia konštatujúceho vzniknutú situáciu pri prerokovaní bodov č. 8 a 9., neaktuálnosť textácie predložených súvisiacich návrhov VP č. 3/2025 Dodatok č. 2 k vnútornému predpisu č. 5/2023 Organizačný poriadok PdF UK, ako aj VP č. 4/2025 Organizačný poriadok PdF UK v znení dodatku č. 2. Do diskusie k návrhu sa prihlásil doc. Malík, ktorý predniesol stanovisko legislatívnej komisie k Dodatku č. 2 k vnútornému predpisu č. 5/2023 Organizačný poriadok PdF UK a k navrhovaným zmenám organizačného poriadku. Ocenil, že predkladateľ medzi zaslané materiály zaradil aj dokument Organizačný poriadok Pedagogickej fakulty Univerzity Komenského v Bratislave v znení dodatku 2 so zanesenými zmenami, čo komisii značne uľahčilo posudzovanie navrhovaných zmien. Konštatoval, že ku kvalifikovanejšiemu posúdeniu uvedených materiálov by bola nepochybne prínosná aj znalosť určitých aditívnych informácií. Chýbala mu podrobnejšia dôvodová správa k uvedeným zmenám, aj z  dôvodu, že hlasovania sa zúčastňuje aj študentská časť AS (a práve na aktuálnom rokovaní máme aj jej novozvolených členov), ktorá nemusí mať taký vhľad do vnútorných pomerov fakulty ako jej kmeňoví pracovníci. Legislatívnej komisii neboli dostatočne známe zámery, ktoré predkladateľ navrhovanými zmenami sledoval a aké očakávania má vo vzťahu k ich implementácii. To znamená – či primárnym motívom navrhovaných zmien bola ekonomická kalkulácia, zefektívnenie riadiacich a rozhodovacích procesov v rámci fakulty alebo táto racionalizácia predpokladá aj nejaké pozitívne výstupy vo výskumno-vzdelávacej oblasti a pod. Pri niektorých dokumentoch predkladaných na rokovanie senátu fakulty stačí naozaj zdôvodnenie predkladateľa, ktoré odznie v priebehu schvaľovacieho procesu priamo na rokovaní pléna, pri niektorých závažnejších, prípadne koncepčných materiáloch (ako je napríklad tento) by sa však žiadalo, aby tieto zdôvodnenia odzneli s určitým časovým predstihom. Nebolo nám zrejmé, či k návrhom uvedených zmien predchádzala širšia diskusia, osobitne so zainteresovanými pracovníkmi, ktorých sa uvedené zmeny bezprostredne týkajú. Chýbala nám napríklad informácia, či prerozdelenie pracovníkov zo zrušených centier výskumu na jednotlivé katedry a najmä kľúč, podľa ktorého tak bolo urobené, bolo prerokované s vedúcimi katedier a či sa tak postupovalo konsenzuálne, t. j. v diskusii s vedúcimi zainteresovaných pracovísk a ich predstavami o personálnom obsadení ich katedier. Len z predložených dokumentov nevieme presnejšie posúdiť, či uvedené zmeny neskomplikujú vzťahy, ktoré si rušené centrá výskumu budovali s vonkajším prostredím (napr. zmluvami o spolupráci). K uvedenému zaujala stanovisko pani prodekanka prof. Tarcsiová, ktorá tlmočila stanovisko, že takáto diskusia zo zainteresovanými pracovníkmi prebehla. V diskusii vystúpila aj Dr. Minarovičová s otázkou, či navrhované organizačné zmeny sledujú aj nejakú dlhodobejšiu víziu ohľadne podpory výskumu na fakulte, alebo sa robia len ad hoc v závislosti od toho, ako je momentálne nastavená metodika ovplyvňujúca financovanie fakúlt.  Predseda senátu po skončení diskusie dal hlasovať o návrhu uznesenia, ktorý bol formulovaný na úvod diskusie k prerokovávaným bodom č. 8 a 9 programu. Prebehlo hlasovanie  v súlade s RP AS PdF UK.

Výsledok hlasovania: 
Za: 13, Proti: 0, Zdržal sa: 1  

Uznesenie č. 8/11/2025 Akademický senát PdF UK, nadväzne na znenie Uznesenia č. 7/11/2025 o neschválení Návrhu na zmenu počtu a štruktúry pracovných miest č. 6/2025, k bodom programu č. 8 a 9 konštatuje neaktuálnosť textácie predložených súvisiacich návrhov VP č. 3/2025 Dodatok č. 2 k vnútornému predpisu č. 5/2023 Organizačný poriadok PdF UK, ako aj VP č. 4/2025 Organizačný poriadok PdF UK v znení dodatku č. 2.

K bodu č. 10: Ponuka pregraduálneho štúdia pre AR 2026/27 (podmienky PK spracované formou vnútorného predpisu s prílohami obsahujúcimi ponuku študijných programov a kritérií prijatia) – Vnútorný predpis - Smernica dekana č.  2/2025 Ďalšie podmienky prijatia na pregraduálne štúdium (Bc., Mgr.) pre akademický rok 2026/2027.

O predloženom návrhu plénum informovala aj pani prodekanka pre vzdelávaciu činnosť PaedDr. Anežka Hamranová, PhD. Do diskusie k návrhu sa prihlásili Mgr. Barbora Jaslovská, PhD. a Mgr. Katarína Minarovičová, PhD. Obe vyjadrili podporu uvedenému návrhu, avšak súčasne poukázali aj na limitované personálne kapacity a predimenzované úväzky viacerých pedagógov niektorých zainteresovaných katedier. Obavy boli vyslovené aj k tomu, aby prílišné zaťaženie pedagógov vyučovacími povinnosťami nešlo na úkor ich vedecko-výskumnej a publikačnej činnosti. Prebehlo hlasovanie  v súlade s RP AS PdF UK.

Výsledok hlasovania: 
Za: 13, Proti: 0, Zdržal sa: 1  

Uznesenie č.10/11/2025 Akademický senát PdF UK schvaľuje ponuku pregraduálneho štúdia pre AR 2026/27 (podmienky PK spracované formou vnútorného predpisu s prílohami obsahujúcimi ponuku študijných programov a kritérií prijatia) – Vnútorný predpis - Smernica dekana č.  2/2025 Ďalšie podmienky prijatia na pregraduálne štúdium (Bc., Mgr.) pre akademický rok 2026/2027


K bodu č. 11: Školné a poplatky spojené so štúdiom na Pedagogickej fakulte Univerzite Komenského  v Bratislave v akademickom roku 2026/27.

O predloženom návrhu plénum O predloženom návrhu plénum informovala aj pani prodekanka PaedDr. Anežka Hamranová, PhD. Do diskusie k návrhu sa nikto neprihlásil. Prebehlo hlasovanie  v súlade s RP AS PdF UK.
Výsledok hlasovania: 
Za: 12, Proti: 0, Zdržal sa: 0

Uznesenie č.11/11/2025 Akademický senát PdF UK schvaľuje Školné a poplatky spojené so štúdiom na Pedagogickej fakulte Univerzite Komenského  v Bratislave v akademickom roku 2026/27.

K bodu č. 12: Ponuka vzdelávacích programov rozširujúceho štúdia a podmienky prijatia na Pedagogickej fakulte Univerzite Komenského  v Bratislave v akademickom roku 2026/27.

O predloženom návrhu plénum informovala aj pani prodekanka PaedDr. Anežka Hamranová, PhD. Do diskusie k návrhu sa nikto neprihlásil. Prebehlo hlasovanie  v súlade s RP AS PdF UK.
Výsledok hlasovania: 
Za: 12, Proti: 0, Zdržal sa: 0


Uznesenie č.12/11/2025 Akademický senát PdF UK schvaľuje Ponuku vzdelávacích programov rozširujúceho štúdia a podmienky prijatia na Pedagogickej fakulte Univerzite Komenského v Bratislave v akademickom roku 2026/27.

K bodu č. 13: Ponuka doktorandského štúdia v akademickom roku 2026/2027.

Dokument predstavila pani prodekanka Tarcsiová. V rámci svojho vstupu informovala o plánovanom počte miest (15) pre internú formu doktorandského štúdia, o doktorandskej škole a jej zámeroch, vysvetlila dôvody, pre ktoré katedry logopédie a sociálnej práce neotvorili doktorandské štúdium pre zahraničných záujemcov. Do diskusie k návrhu sa nikto neprihlásil. Prebehlo hlasovanie  v súlade s RP AS PdF UK.
Výsledok hlasovania: 
Za: 12, Proti: 0, Zdržal sa: 0

Uznesenie č.13/11/2025 Akademický senát PdF UK schvaľuje Ponuku doktorandského štúdia v akademickom roku 2026/2027.

K bodu č. 14: Informácie vedenia PdF UK
Pani prodekanka Tarcsiová poďakovala prítomným prodekanom a členom vedenia fakulty za ich aktívnu činnosť a ich konštruktívne vstupy na rokovaní dnešného senátu.


K bodu č. 15: Informácie ŠČAS PdF UK
Členka AS PdF UK za študentskú časť, Bc. Daniela Stejskalová, informovala plénum o aktivitách iniciovaných alebo spoluorganizovaných v gescii študentskej časti AS (Noc vzdelávania, organizovanie stolových hier, Dňa zdravia, organizácia plesu a pod.).
K bodu č. 16: Rôzne
Predseda senátu Dr. Malovecký informoval prítomných o doplňujúcich voľbách do študentskej časti AS PdF vyhlásených AS UK na uprázdnené miesto. Doc. Malík upozornil na to, že na stránke fakulty nie je zverejnená informácia o Etickej rade fakulty. V rámci diskusie odzneli aj otázky a vyjadrenia senátorov (dr. Hlava) ohľadne prípravy realizačných výstupov z PR aktivít (propagačné videá). Pani prodekanka Mgr. Eva Faithová, PhD. v tejto súvislosti informovala, že pri realizácii uvedeného zámeru nastali určité technické problémy a aktuálne sa prehodnocuje aj zmena celkového konceptu týchto aktivít a ich výstupov. 

Predseda senátu PhDr. Mojmír Malovecký, PhD. poďakoval prítomným za účasť. 

V Bratislave dňa 5. 11. 2025
Zapísal: doc. PhDr. Branislav Malík, CSc. 
Overila: Bc. Anna Uherová 

PhDr. Mojmír Malovecký, PhD.
predseda AS PdF UK
